Tejben sült császárhús | NOSALTY
CímlapTejben sült császárhús
előkészület: 10 perc • sütés: 100 perc • sütési hőfok: 140°C
Ezt a receptet Annabell Langbein-től láttam egy főzős műsorban. Olyan egyszerűen készíti az ételeket. Hihetetlenül omlós lett a hús, míg a bőre ropogott, fantasztikus volt.
1 kg sertéshús (bőrös császárhús!)
bors fokhagyma napraforgó olaj sertéshús só tej
A császárhús bőrét beirdaljuk, minden oldalát sózzuk, borsozzuk, a fokhagyma gerezdeket a húson vágott nyílásokba dugdossuk.
Bőrrel lefelé fordítva, 220 fokosra előmelegített sütőben, hőlégkeverésen az olajon 20 percig pirítjuk, majd megfordítjuk, hogy a bőr legyen felül, és a hús köré öntjük a tejet, de csak annyit, hogy a bőrös részig ne érjen el.
Lefedjük fóliával, és egy órán keresztül 140-150 fokon sütjük.
A fóliát eltávolítva ropogósra pirítjuk a húst.
hasonló kategóriák: kínai ételek, kacsasült, pulykasült, curry-s húsok, narancsos hús, banános hús, sertéssült, tejfölös csirke, húsrolád, kocsonya
fokhagymás tejben sült császárhús, sült császárhús, egyszerű sült császárhús
aantee / aantee	Wed, 2013-12-25 21:45
Évi néni / Vass Éva	Fri, 2013-12-27 21:20
Ugye? Egyre többeknek tetszik. Köszönöm, hogy megosztottad velem.
aantee / aantee	Fri, 2013-12-27 21:29
Körülöttem mindenki tepsiben süti az oldalast, de én sosem, mert hogy úgy kiszárad és nem az igazi. lábasban szoktam, úgy nagyon finom, de csak korlátozott mennyiség készíthető. De ezzel a trükkel sztem bármilyen hasonló húsnemű nagyon-nagyon finomra, omlósra süthető! Ma ettük meg a maradékot és még mindig nem száradt ki! Örök hálám! :)
Évi néni / Vass Éva	Fri, 2013-12-27 21:42
Én is ezt érzem az üzenet olvasása után. Szép estét!
Vioriká Moiszé	Mon, 2013-12-02 15:34
FANTASZTIKUS , fogás, GRATULÁLOK.!
Évi néni / Vass Éva	Mon, 2013-12-02 21:46
Köszönöm szépen, bár az érdem nem az enyém, én is egy főzőműsorban láttam és izgatott, vajon milyen lehet. Nekem is nagyon tetszett.
Gabys / Gabys	Mon, 2013-10-28 17:12
szombaton a hentespultból rámkiabált egy gyönyörű szép császárhús darab, hogy hellooooooo vegyél meg!!!!:) Megvettem, ma dilemma elé állított a dolog, hogy a szokásos sörös vagy ne vacakoljak mááá legyen tejes az elég régóta őrizgetett recepted alapján:) Végül megsütöttem a leírásod alapján. Kb. 5 perc alatt eltüntette a férjem a tányérjáról a tetemes adagot, közben 3x hallgattam, hogy ez valami isteni finom, ilyet máskor is csinálj:) Annyit tettem csak hozzá, hogy a tejbe is tettem 1 kiskanál sót + fokhagymagranulátumot. Annyira jó volt a tej is a végén, hogy sajnáltam kiönteni, így csináltam krumplipürét hozzá és ezzel a nagyon ízletes tejjel kevertem ki.
Jelentem (bár eddig sem volt kétségem) megtartalak:)))) Köszönöm a mai rendkivül fincsi ebédet. Sok puszi érte: Gabi
Évi néni / Vass Éva	Tue, 2013-10-29 08:59
Könnyek a szememben, közben fülig ér a szám. Aranyos vagy, köszönöm. Ugye mennyire egyszerű, biztos azért ilyen fincsi. Köszönöm, hegy elmondtad ezt. A krumplipüré nagyon jó ötlet. Puszi: Évi néni
Jolimami / evapauer	Wed, 2013-05-08 20:33
Azta.... Hétvégén megcsinálom! Köszi!!!!!
Évi néni / Vass Éva	Thu, 2013-05-09 13:53
Váljék egészségetekre.! Sok puszi: Éva
Fahéj / Fahéj	Tue, 2013-05-07 18:05
Jaj nekem, a sült császár a gyengém... :) Mindenképp kipróbálom.
Évi néni / Vass Éva	Tue, 2013-05-07 19:11
Ugye milyen isteni. Van még egy receptem, amit nem tudtunk abbahagyni, pedig már betegre ettük magunkat (http://evinenikulinariskalandozasai.blogspot.hu/2013/01/isteni-kinai-maz...). Esetleg próbáld ki ezt is. Üdv: Évi néni
Fahéj / Fahéj	Tue, 2013-05-07 19:51
Köszi! Már meg is csodáltam. Jaj,de guszta az is! És akkor most ne legyek éhes? :)))
Évi néni / Vass Éva	Wed, 2013-05-08 14:18
De, és azonnal kettőt süssél. Mindegyikből egyet. Meglátod, kevés lesz. Még életemben nem ízlett ennyire húsétel. Igaz, előtte soha nem is készítettem császárhúsból. Szerelmese lettem. Üdv: Évi néni
Gabys / Gabys	Tue, 2013-05-07 13:40
Hűűű de jó, hogy belestem az oldalra:) Fantasztikus ötlet! Köszi Évi, feltétlenül kipróbálásra kerül. Szép hetet:), üdv: Gabi
Évi néni / Vass Éva	Tue, 2013-05-07 19:13
Biztosan fogod szeretni. Olyan omlós, hogy hihetetlen. Üdv: Évi néni